Trailer Terbaru TENET Memberi Gambaran Lebih Mendalam Mengenai Filem Misteri Christopher Nolan
Tarikh tayangan filem terbaru Christopher Nolan, Tenet semakin hampir, namun peminat masih dahagakan lebih butiran lanjut mengenai filam aksi thriller Nolan yang penuh misteri ini. Sehubungan itu, Warner Bros. telah melancarkan trailer terbaru Tenet untuk tatapan umum! anda boleh saksikannya dipemain video dibawah. Tenet digambarkan sebagai sebuah pengintipan thriller antarabangsa yang melibatkan tujuh buah negara. Bintang BlackKkKlansman, John David Washington memainkan peranan utama disamping beberapa pelakon lain termasuklah Robert Pattinson (Good Time), Elizabeth Debicki (Widows), Dimple Kapadia (Fugly), Aaron Taylor-Johnson (Avengers: Age of Ultron), Michael Caine (The Dark Knight Rises) dan Kenneth Branagh (Dunkirk). Filem ini ditulis sendiri oleh Nolan dan mengabungkan filem IMAX dan 70mm, teknik sering dilakukan dalam filem-filem arahannya. Selain menulis dan mengarah, Nolan menerbitkan filem ini bersama-sama pasangannya, Emma Thomas. Warner Bros. telah menetapkan tarikh tayangan Tenet iaitu pada 17 Julai 2020.